Ο ύποπτος, πριν καταστεί κατηγορούμενος με την κίνηση ποινική δίωξης σε βάρος του, έχει τα εξής δικαιώματα: 1) δικαίωμα ενημέρωσης για την άδικη πράξη που του αποδίδεται και τα δικονομικά του δικαιώματα, 2) δικαίωμα κλήσης για παροχή εξηγήσεων, άρνησης για παροχή εξηγήσεων και λήψης προθεσμίας για την παροχή τους, 3) δικαίωμα παράστασης με συνήγορο, 4) δικαίωμα χορήγησης αντιγράφων της δικογραφίας, πρότασης μαρτύρων και προσαγωγής αποδεικτικών μέσων, 5) εφόσον είναι αλλοδαπός, δικαίωμα σε διερμηνεία και μετάφραση και 6) δικαίωμα σιωπής και μη αυτοενοχοποίησης.